姚璧

姚璧（），字良甫，浙江嚴州府桐廬縣人，民籍。明朝政治人物。

 生平 
景泰七年（1456年）丙子科浙江鄉試第七十八名舉人，天順八年（1464年）甲申科二甲第十五名進士。歷官兵部武選司郎中。成化十三年（1477年）兵部尚書項忠論劾汪直，項忠令兵部武選司郎中姚璧持劾奏予吏部尚書尹旻署名，尹旻拒絕。後來錦衣衛千戶吳綬等誣陷項忠，項忠削籍為民，姚璧謫廣西思明府同知，引病歸里（清）張廷玉等，中華書局點校本，《明史》（卷177）：子璧，由進士歷官兵部郎中。項忠劾汪直，璧預其謀。直構忠，連璧下獄，謫廣西思明同知，謝病歸。（清）谷應泰，《明史紀事本末》（卷37）：兵部尚書項忠削籍為民。初，汪直掌西廠，士大夫無與往還。左都御史王越因西征識韋瑛，遂深相結，日往伺直。吏部尚書尹旻偕諸卿貳欲詣直，屬越為介。既見直，相率諸卿貳叩頭出，直大悅。一日，項忠途遇直。既過，覺之。追及，下輿謝，忠不為禮。尋辱忠於朝，復遣校卒直上堂，辭色甚厲，忠亦不為禮。而王越謀代忠，又毀短之。直以是銜忠，日掇拾其事，危甚。忠具疏倡九卿劾奏直，令武選郎中姚璧持赴旻署名，旻曰：「本項公所撰，當以兵部為首。」璧曰：「公六卿長也。」旻怒曰：「今日亦知六卿長乎？」即遣人報韋瑛，直愈怒，思有以中忠。會千戶吳綬者，先在楚軍撓法，忠逐綬。綬從直營求書記，頗工文詞。直喜，得授錦衣副千戶。及西廠罷，上有時密召直察外間事，直因以吳綬能文事封進，遂命綬於鎮撫司問刑。直乃嗾東廠官校，發江西都指揮劉江、指揮黃賓事誣構忠。給事中郭鏜、御史馮瓘附直，交論忠違法，忠廷辯慷慨不少屈。獄成，竟坐削籍。璧亦降調。璧，故尚書夔子也。。

 家族 
曾祖姚伯華，贈礼部右侍郎。祖父姚惟善，贈礼部右侍郎。父姚夔，吏部尚書。母王氏，封淑人。具慶下。弟姚璽。

 参考文献 

B
Category:桐廬人
Category:明朝兵部武選司郎中
Category:明朝思明府同知